**APSTIPRINU**

Maltas apvienības pārvaldes vadītājs

\_\_\_\_\_\_\_\_\_\_\_\_\_\_\_\_E.Blinovs

Lūznavā, 2024.gada 5.septembrī

**Maltas apvienības pārvaldes Lūznavas pagasta**

**saimniecības pārziņa amata atklātā konkursa nolikums**

1. Šis nolikums nosaka kārtību, kādā pretendenti piesakās uz vakanto Maltas apvienības pārvalde saimniecības pārziņa amatu atklātā konkursā (turpmāk – konkurss), kā arī konkursa izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājaslapā publicē sludinājumus par to, ka Maltas apvienības pārvalde izsludina atklāto konkursu uz saimniecības pārziņa amatu, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **2024.gada 7.oktobris plkst.16.30**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknessnovads.lv](http://www.rezeknessnovads.lv), NVA mājas lapā.
5. Kontaktpersona detalizētākas informācijas saņemšanai - Maltas apvienības pārvalde vadītājs Edgars Blinovs, tel.27870687, e-pasts: [maltasapvieniba@rezeknesnovads.lv](mailto:maltasapvieniba@rezeknesnovads.lv).
6. Pretendentiem jāatbilst šādām prasībām:
   1. vidējā profesionālā izglītība;
   2. teicamas komunikācijas un sadarbības prasmes;
   3. radoša un patstāvīga pieeja darbam;
   4. atbildības sajūta un precizitāte;
   5. ievērot darba disciplīnu un darba laika grafiku, maksimāli laiku izmantot uzticētā darba veikšanai.
7. Galvenie pienākumi:
   1. Saimniecības darba organizēšana;
   2. Saimnieciskās darbības nodrošināšana;
   3. Pašvaldībai piederošo ēku un teritorijas uzturēšanas;
   4. Teritorijas un ēku, telpu apsaimniekošana;
   5. Darba drošības noteikumu ievērošana;
   6. Saskarsmes veidošana.
8. Pretendenti līdz **2024.gada 7.oktobra** **plkst.16.30** nosūta uz e-pastu [info@luznava.lv](mailto:info@luznava.lv) vai iesniedz personīgi Maltas apvienības pārvaldē Lūznavas pagastā, lietvedei, Pils iela 6, Lūznava, Lūznavas pagasts, Rēzeknes novadā, pieteikumu aizlīmētā aploksnē ar norādi „Konkursam uz Maltas apvienības pārvaldes Lūznavas pagasta saimniecības pārziņa amatu” un kurā ir ievietoti šādi dokumenti:
   1. profesionālās darbības apraksts (CV);
   2. motivācijas vēstule;
   3. izglītību un darba pieredzi apliecinošu dokumentu kopijas;
   4. pieteikuma anketa.
9. Pa pastu vai e-pastu nosūtīts pieteikums un tam pievienotie šī nolikuma 8.punktā minētie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.
10. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
11. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.
12. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
13. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 8.punktā norādītie iesniegtie dokumenti;
    2. konkursa otrā kārta sastāv no divām daļām - intervija;
14. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu un kas tiek aicināts uz interviju.
15. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.
16. Pretendenti par atklātā konkursa rezultātiem tiek informēti nosūtot informāciju uz pretendentu e-pastiem, vai telefoniski.